Wild Things leikstjóri gerir ofverndaðan geðtrylli Leikstjórinn John McNaughton , sem leikstýrði myndunum Wild Things og Henry : Portrait of a Serial Killer , hefur ekki verið áberandi hin síðari ár , en nú er von á nýrri mynd frá honum , að því er kvikmyndaritið Variety greinir frá . Um er að ræða geðtryllinn The Harvest . McNaughton hefur ekki gert kvikmynd síðan hann leikstýrði rómantísku gamanmyndinni Speaking of Sex árið 2001 , en síðan þá hefur hann unnið í sjónvarpi við þætti eins og Without A Trace , Johnny From Cincinnati og Masters of Horror . Myndin verður framleidd fyrir lágmarksfjármagn , eða um 10 milljónir Bandaríkjadala . Meðal leikara í myndinni verða þau Michael Shannon , Samantha Morton , Natasha Calis , Charlie Tahan , Leslie Lyles og Meadow Williams . Myndin verður byggð á handriti eftir Stephen Lancellotti , og segir frá hjónum , sem leikin eru af Shannon og Morton , sem eiga veikan son , sem leikinn er af Charlie Tahan . Fjölskyldan kýs að lifa einangruðu lífi til að vernda soninn , en þegar ung stúlka , sem leikin er af Natasha Calis , fer að gera sér dælt við soninn , þá grípur hin ofverndandi móðir til sinna ráða .